居斯塔夫沙龐鐵耶

居斯塔夫沙龐鐵耶係法國作曲家。

居斯塔夫係一個麵包工人個仔，但係佢遇到貴人資助，先喺里爾學小提琴，然後喺1881年入讀巴黎音樂學院，師從朱勒•馬士尼學作曲。1887年，居斯塔夫憑著舞曲《狄朵》贏得羅馬大獎去意大利留學，喺羅馬作咗交響樂組曲《意大利印象》。

居斯塔夫返到法國之後，開始創作佢嘅成名作《路易絲》。《路易絲》喺1900年2月首演，由安德熙•美沙謝執棒，獲得巨大成功。

1902年，居斯塔夫創辦咗「美美•班崇大眾音樂學院」，為巴黎女工人提供免費藝術教育，但係從此以後就再無大作。《路易絲》嘅續集《儒良，一個詩人嘅一生》喺1913年首演，但係反應冷淡，之後好快被人遺忘咗。1934年，居斯塔夫指揮巴黎嘅一支交響樂團，錄製咗自己嘅《意大利印象》。

1951年，居斯塔夫最後一次公開演出，指揮1250位演員表演咗自己嘅《繆斯加冕》。5年之後佢就過咗身。

法國作曲家